દક્ષિણ ગુજરાત, અમરેલી, વડોદરા અને અમદાવાદમાં વરસાદ, લોકોને ગરમીમાંથી મેળવ્યો છુટકરો - Sambhaav News
અમદવાદ: છેલ્લા એક અઠવાડિયાથી હાથ તાળી આપીને જતા રહેલા વરસાદે ફરી એન્ટ્રી મારી છે. અમદાવાદ શહેરમાં મોડી રાત્રીથી જ ઝરમર ઝરમર વરસાદ શરૂ થઈ ગયો છે. ઝરમર ઝરમર વરસાદ વરસતા વાતાવરણ ઠંડુ થતા શહેરીજનોએ ગરમીમાં રાહત મળી છે. આજે બપોર બાદ અમદાવાદ શહેરના કેટલાક ભાગોમાં વરસાદ વરસ્યો હોવાના અહેવાલ પ્રાપ્ત થયા હતા. જેમાં બોડકદેવ, એસ.જી. હાઇવે સહિતના વિસ્તારમાં વરસાદી ઝાપડાં પડ્યા હતા.
દક્ષિણ ગુજરાતમાં વરસાદનું આગમન થયું છે. જેમાં છેલ્લા એક અઠવાડીયાથી નર્મદા જિલ્લામાં વરસાદે હાથ તાળી આપતાં ખેડૂતો ચિન્તાતુર બન્યા હતા. પરંતુ ગઇકાલ રાતથી વરસાદ વરસતાં ખેડુતોમાં ખુશીની લહેર જોવા મળી હતી. ત્યારે ગઈ કાલ રાત્રી થી વરસેલા વરસાદના આંકડા પાર નજર કરીયે તો નાંદોદમાં 1.5 ઇંચ, ડેડીયાપાડામાં 1 ઇંચ, સાગબારામાં 1.5 ઇંચ, ગરુડેશ્વરમાં 1 ઇંચ તથા તિલકવાડામાં 1 ઇંચ વરસાદ પડયો હતો.
અમદાવાદ શહેરમાં મોડી રાત્રીથી જ ઝરમર ઝરમર વરસાદ શરૂ થઈ ગયો છે. ઝરમર ઝરમર વરસાદ વરસતા વાતાવરણ ઠંડુ થતા શહેરીજનોએ ગરમીમાં રાહત મળી છે. વરસાદ સવારે પણ ઝરમર ઝરમર ચાલુ રહેતા વાહન ચાલકોને થોડી હાલાકીનો સામનો કરવો પડ્યો હતો. પરંતુ ગરમીમાં રાહત થતા લોકોમાં ખુશીની લહેર છવાઈ ગઈ છે.
વડોદરા જીલ્લામાં પણ મોડી રાતથી મેઘરાજાએ કૃપા વરસાવી હતી. સમગ્ર વડોદરા જીલ્લામાં મોડી રાતથી વરસાદ શરૂ થતા વાતાવરણમાં ઠંડક પ્રસરી ગઈ હતી. છેલ્લા પાંચ-છ દિવસથી વરસાદે વિરામ લેતા ચોમાસામાં પણ ઉનાળાનો અનુભવ થઈ રહ્યો હતો. જોકે વરસાદ પડતા વાતાવરણમાં ઠંડક થઈ ગઈ છે.
આ બાજુ અમરેલી જિલ્લામાં પણ છૂટો છવાયો વરસાદ પડતા ખેડૂતોમાં વરસાદની આશા બંધાણી. સમગ્ર જીલ્લામાં વરસાદે વિરામ લેતા કેડૂતો ચિંતિંત બન્યા હતા, પરંતુ મોડી રાતથી વરસાદે અમી છાંટણા કરતા ફરી ખેડૂતોના જીવમાં જીવ આવ્યો છે અને આશા બંધાઈ કે મેઘરાજા ફરી કૃપા દ્રષ્ટી કરી પાકને નુકશાન થતું બચાવશે.